b'\n_START_ARTICLE_\nStavba Slovenske filharmonije\n_START_SECTION_\nZgodovina\n_START_PARAGRAPH_\nStoji na mestu stavbe, v kateri je domovalo Stanovsko gledali\xc5\xa1\xc4\x8de in je bila uni\xc4\x8dena v po\xc5\xbearu leta 1885._NEWLINE_Novo stavbo je po naro\xc4\x8dilu Filharmoni\xc4\x8dnega dru\xc5\xa1tva na\xc4\x8drtoval arhitekt Adolf Wagner. Stavbo so po njegovih na\xc4\x8drtih iz leta 1888 zgradili med letoma 1889 in 1891 (gradnjo je vodil stavbenik Vilijem Treo, ki je na\xc4\x8drt nekoliko prilagodil) ter povsem kon\xc4\x8dali nekaj let po velikem ljubljanskem potresu._NEWLINE_Najve\xc4\x8djo spremembo je do\xc5\xbeivela leta 1937, ko je bil na strani, ki gleda proti reki, dodan prizidek s stebri\xc5\xa1\xc4\x8dem po zamisli Jo\xc5\xbeeta Ple\xc4\x8dnika, glavna dvorana pa je dobila balkon. Zadnja prenova datira v leto 2001, ko je bilo med drugim zastekljeno stebri\xc5\xa1\xc4\x8de, obse\xc5\xbenej\xc5\xa1ih sprememb na stavbi pa tudi takrat ni bilo.'